വണ്വേ റോഡില് അനധികൃത പാര്ക്കിംഗ് കൊടുങ്ങല്ലൂര്: ചന്തപ്പുര പ്രൈവറ്റ് ബസ് സ്റ്റാന്ഡിലേക്ക് പോകുന്ന മുന്സിപ്പല് വണ്വേ റോഡില് അനധികൃത പാര്ക്കിംഗ് മൂലം ഗതാഗത തടസം ഉണ്ടാകുന്നതായി പരാതി. ഇതു മൂലം ബസുകള്ക്ക് കൃത്യമായ സമയം പാലിക്കാന് കഴിയാതെ വരുന്നതായി ആക്ഷേപമുണ്ട്. വളരെ ഇടുങ്ങിയതാണ് മുന്സിപ്പല് വണ്വേ റോഡ്. താലൂക്ക് ആശുപത്രിയ്ക്ക് സമീപമാണ് കൂടുതലും അനധികൃത പാര്ക്കിംഗ് നടക്കുന്നത്. സ്വകാര്യ വാഹനങ്ങള് റോഡിലും സമീപത്തെ സ്ഥാപനങ്ങളുടെ മുമ്ബിലും കൊണ്ടുവന്നിട്ട് ഗതാഗത തടസം ഉണ്ടാക്കുകയാണെന്നാണ് വിമര്ശനം. ഇതു മൂലം ബസുകള്ക്ക് വണ്വേയിലൂടെ സഞ്ചരിക്കാനും ബസ് സ്റ്റാന്ഡില് പ്രവേശിക്കാനും കഴിയാതെ വരുന്നുണ്ട്. ഇത് യാത്രക്കാരെ ബുദ്ധിമുട്ടിലാക്കുന്നു. വണ്വേ റോഡിലെ അനധികൃത പാര്ക്കിംഗിനെതിരെ പൊലീസ് നടപടി സ്വീകരിക്കണമെന്ന് നാട്ടുകാര് ആവശ്യപ്പെട്ടു.